cyanic-selkie/wikianc huggingface dataset:
Viha
Viha voi perustua vihan kohteen pelkoon tai aiempiin kielteisiin kokemuksiin kohteesta tai jostakin siihen yhteydessä olevaan. Monesti vihaa kuvaillaan rakkauden tai ystävyyden vastakohdaksi, mutta rakkauden vastakohtana pidetään usein paremmin välinpitämättömyyttä, sillä vihan vallassa olevat voivat olla hyvinkin tiiviissä suhteessa toisiinsa. Välinpitämättömyys taas ei kosketa millään tavalla.
Viha syntyy aina yksilön kokemasta subjektiivisesta epäoikeudenmukaisuuden tunteesta. Jos alistumme pakon tai kuvitellun pakon edessä, petymme myös itseemme. Tämän vihan purkaminen edelleen heikompiin voi edelleen lisätä vihaa itseä kohtaan. Itsensä vihaaminen on kuitenkin kuluttavaa, joten ihminen on taipuvainen vihaamaan omia heikkouksiaan muissa ihmisissä (vihan projektio). Myös kateus voi kehittyä vihaksi, jos kadehdimme esimerkiksi etuoikeutettuja ihmisiä tai niitä, jotka kykenevät nauttimaan meille kielletyistä iloista (moralismi). Vihan inhimillisyys havainnollistuu, kun ajatellaan vihaa omia läheisiä ja rakkaita kohtaan. Tämä johtuu ristiriidasta vapauden ja läheisyyden tarpeiden välillä. Tällainenkin viha usein projisoidaan esimerkiksi yli-innokkaaseen palvelualttiuteen tai ylisuojeluun.
Vihan ja tyytymättömyyden voima voi ajaa ihmistä myös loputtomiin ponnisteluihin itsensä kehittämisessä. Yhteiskunnassa taas sorrettujen viha sortajia kohtaan voi johtaa asioiden korjaantumiseen. Nämä edellyttävät, että ihminen ja ihmisryhmä ymmärtää vihansa eli tiedostaa sen.
Viharikoksiksi kutsutaan joihinkin ihmisryhmiin, yleensä etnisiin ryhmiin kohdistuvan vihan ilmauksia, yrityksiä luoda vihaa muissa, ja tekoja, jotka on tehty tällaisen vihan vallassa. Suomen rikoslaissa nämä ovat rangaistuksen koventamisperusteita.
Adenostoma
Adenostoma on ruusukasvien heimoon kuuluva pensassuku, joka sisältää vain kaksi lajia, chamissepensaan (Adenostoma fasciculatum) ja lajin Adenostoma sparsifolium. Molemmat lajit kasvavat luonnonvaraisina Kalifornian rannikolla ja Baja Californiassa, minkä lisäksi chamissepensasta esiintyy Sierra Nevadan alemmilla rinteillä.
Suvun molemmilla lajeilla on jäykät, tasasoukat, ainavihannat lehdet. Kermanvalkoiset kukat kasvavat huiskilomaisissa kukinnoissa; niillä on laajentunut kukkapohjus kuten muillakin ruusukasveilla. Hedelmä on pähkylä.
Tieteellinen nimi Adenostoma tulee kreikan kielestä ja tarkoittaa ”nystykarvaista suuta”, viitaten kukkapohjuksen eritenystyihin.
Kateus
thumb|[[Giotto di Bondone, Kateus, noin 1305-1306.]] Kateus on mielentila, joka merkitsee toisen paremmuuden, menestyksen tai muun sellaisen aiheuttamaa vihan, alemmuuden, mitättömyyden, huonommuuden, kykenemättömyyden, syyllisyyden tai harminsekaisen pahansuopeuden tunnetta. Nykysuomen sanakirjan mukaan kateus liittyy ihmiseen, joka ei suo toiselle hyvää ja haluaa itselleen hyvän, joka toisella on. Se ei vaadi uhriltaan välttämättä mitään erityistä.
Kateus on epämiellyttäviin ajatuksiin liittyvää oloa, joka voi ilmetä inhona, panetteluna ja vastoinkäymisistä iloitsemisena. Kateellinen ihminen ahdistuu muiden menestyksestä ja saattaa vaipua itsesääliin. Kateellinen kadehtii, vaikkei toisen onni olekaan itseltä pois ja rakastaa sitä, mitä muilla on.
Jopa kaikkein primitiivisimmissä kulttuureissa on ollut tarpeen keksiä määritelmä ihmisille, jotka eivät kestä sitä, että toisella on jotakin, mikä itseltä puuttuu. Kateus on moottori, joka asustelee ihmisen sosiaalisen olemuksen ytimessä ja joka alkaa toimia heti, kun ihminen oppii vertaamaan itseään muihin. Vertailuntarvetta esiintyy myös joillakin eläimillä, mutta ihmisillä se on saanut aivan erityisen aseman. Ilman kateutta sosiaalinen kontrolli ei voisi toimia.
Aseman paraneminen lisää kateutta
Yhteiskunnallisen aseman paraneminen ei suinkaan poista kateutta. Päinvastoin, yleensä se lisää sitä. Kateus on voimakkaimmillaan silloin, kun se kohdistuu vain vähän parempiin.
Klubitalo
Klubitalo on asuin- ja liiketalo Vaaran kaupunginosassa Oulussa. Arkkitehti Veikko Malmion suunnittelema rakennus on valmistunut vuonna 1960.
Kateus
Aseman paraneminen lisää kateutta
Melkein aina ihmiset ovat kateellisempia heitä vähän paremmin menestyneille kuin superrikkaille. Kerjääjä on kateellinen ennemmin vähän menestyneemmälle kerjääjälle kuin Bill Gatesille.
Klubitalo
Klubitalon tontin Uusikadun ja Hallituskadun kulmauksessa omisti Oulun Suomalainen Klubi, jolla oli tontilla puinen kerhorakennus. Suomalainen Klubi alkoi 1950–luvun lopulla suunnitella tontilleen 13–14-kerroksista tornitaloa. Asemakaavassa tontti oli osoitettu viisikerroksiselle talolle, mutta Oulun kaupunki suostui korottamaan rakennusoikeutta kymmeneen kerrokseen. Vastineeksi lisärakennusoikeudesta Suomalainen Klubi luovutti osan tontista katualueeksi.
Kateus
Amerikkalainen ja venäläinen kateus
Vanhan määritelmän mukaan kateutta on amerikkalaista ja venäläistä (tai esimerkiksi irlantilaisen perimätiedon mukaan amerikkalaista ja irlantilaista). Kademielinen venäläinen (irlantilainen) tuhoaa rikkaan varallisuuden. Amerikkalainen puolestaan työskentelee vimmatusti saavuttaakseen rikkaan elintason.
Melko pysyvä ominaisuus, vahvin nuorissa ja naisissa
80 % kateudesta selittyy ihmisten pysyvällä luonteenpiirteellä, 20 % muulla: iän myötä kyky säännellä tunteita paranee ja taipumus sosiaaliseen vertailuun vähenee. Nuorilla ja naisilla kateus on voimakkainta. Naisilla syynä voi olla voimakkaampi negatiivinen affektiivisuus ja huonompi itsetunto. Negatiivinen affektiivisuus vähenee iän myötä.
Itsetunto ja narsismi
Kateuden sanotaan myös liittyvän itsetuntoon. Itsetunnolla tarkoitetaan jäsentynyttä käsitystä omasta olemassaolosta sekä yksilön ja ympäristön välisen suhteen tasapainoa. Itsetuntonsa vahvistamiseksi ihminen arvioi ja vertaa itseään, tavoitteitaan ja odotuksiaan ympäristön odotuksiin. Itsetunnon vahvuuden sanotaan vaikuttavan kateudesta aiheutuvasta ahdistuksesta selviämiseen. Kun ihmisen mielenkiinto kohdistuu liikaa itseen, puhutaan narsismista. Kateudessa ja narsismissa on samankaltaisia piirteitä, koska molemmissa ihminen tunnistaa itsessään voittamattomana alemmuuden ja riittämättömyyden tunteet. Narsistiselta ihmiseltä puuttuu terve itsekunnioitus, koska hän yliarvioi omia kykyjään.
Poliittinen filosofia
Poliittisessa filosofiassa kateus on kiistelty aihe. Eniten kiistoja aiheuttava väite lienee se, että kateuteen liittyisi egalitaristisia näkökulmia. Yhteiskunnallisesti kateus on hyödyllistä niin kauan kuin kadehtija ja kadehdittu kokevat kuuluvansa samaan yhteiskuntaan. Kateus voi toimia myös oikeudenmukaisuutta puolustavana tunnevoimana ja epäkohtien paljastajana. Se ei siis ole yksiselitteisesti tai yksinomaan vain kielteinen ja tuhoava tunne. Yhteiskunnalliset uudistusliikkeet voivat hyödyntää positiivisella tavalla taloudellisen eriarvoisuuden ja siitä johtuvan tyytymättömyyden aiheuttamia tunteita, mikä estää näitä jähmettymästä katkeruudeksi. Kateudesta syntyvien mielipiteiden ilmaiseminen edistää täten demokratian toteutumista.
Makarska
Makarska on kaupunki Split-Dalmatian piirikunnassa Kroatiassa. Makarskassa asui vuoden 2018 arvion mukaan 14 261 asukasta.
Maantiede
Makarskan keskilämpötila on 17,1 °C ja vuotuinen sademäärä 1 409,4 mm.
Sanna Saarman
Sanna Anita Saarman-Kemppi (s. 14. toukokuuta 1981 Hämeenlinna) on suomalainen aktiiviuransa lopettanut yleisurheilija ja nykyinen fitness-urheilija. Yleisurheilu-uransa jälkeen hän on toiminut yleisurheiluvalmentajana Viipurin Urheilijoissa. Hän edusti vuoteen 2006 Hämeenlinnan Kisaa, vuoteen 2011 Leppävaaran Sisua ja sittemmin Esbo Idrottsföreningia. Häntä valmensi vuoteen 2003 Pauli Saarman ja sen jälkeen Joachim Bartholdi.
Saarman saavutti Santiago de Chilen 19-vuotiaiden MM-kilpailuissa 2000 pronssia seitsenottelussa pistemäärällä 5707. Samojen kilpailujen 100 metrin aitajuoksussa hän karsiutui alkuerissä. Saarman edusti Suomea aikuisten maaotteluissa vuodesta 2000 lähtien pituushypyssä, kolmiloikassa ja seitsenottelussa. Parhaimmillaan hän on sijoittunut toiseksi hallimaaottelun kolmiloikkakilpailussa Uumajassa 2001. Ulkoratamaaottelussa hän on ollut kolmas pituushypyssä Helsingissä 2006.
Saarman on voittanut seitsenottelun Suomen-mestaruuden 2001, 2005 ja 2006. SM-pronssia hän on saavuttanut 2000, 2004, 2008 ja 2009. Sisäratojen SM-kilpailuissa hän on saanut kolmiloikassa hopeaa 2001 ja pronssia 2000 sekä viisiottelussa hopeaa 2008 ja pronssia 2004 ja 2006.
Myös Sanna Saarmanin sisar Niina Saarman-Bartholdi on yleisurheilija.
Litiumsulfaatti
Litiumsulfaatti on väriltään valkoinen rikkihapon litiumsuola, jonka kemiallinen kaava on Li2SO4.
Ominaisuudet
Litiumsulfaatti liukenee veteen melko poikkeuksellisesti: Lämpötilan kasvaessa liukoisuus pienenee, koska liukeneminen tapahtuu eksotermisesti. Tämä ominaisuus tunnetaan vain muutamilla muilla epäorgaanisilla yhdisteillä kuten lantanoidien sulfaateilla.
Käyttö
Litiumsulfaattikiteitä, jotka ovat pietsosähköisiä, käytetään ultraäänitesteissä, koska ne ovat äänentuotto-ominaisuuksiltaan hyvin tehokkaita. Vesiliukoisuus kuitenkin vähentää niiden käyttökelpoisuutta tähän tarkoitukseen. Lääketieteessä litiumsulfaattia käytetään kaksisuuntaisen mielialahäiriön hoitoon.
Cecilie Leganger
Cecilie Leganger (s. 12. maaliskuuta 1975 Bergen) on norjalainen käsipalloilija, pelipaikaltaan maalivahti. Hän pelasi Norjan maajoukkueessa 162 maaottelua ja teki niissä yhden maalin. Hän saavutti olympiapronssia Sydneyssä 2000. Hän voitti maailmanmestaruuden Tanskan ja Norjan yhdessä järjestämissä kisoissa 1999 sekä Euroopan-mestaruuden Alankomaissa 1998.
Seuratasolla Leganger on edustanut muun muassa Bækkelagetia, slovenialaista Krim Ljubljanaa, tanskalaista Slagelsea, tanskalaista FCK:ta sekä Larvikia. Hän voitti Euroopan mestarien liigan vuosina 2005 ja 2007 Slagelsen sekä vuonna 2011 Larvikin joukkueessa.
Historia (kaunokirjallisuus)
thumb|[[The History of Sir Charles Grandison. Samuel Richardson, 1753.]]
Cecilie Leganger
Kansainvälinen käsipalloliitto valitsi Legangerin vuoden 2001 maailman parhaaksi naispelaajaksi.
Historia (kaunokirjallisuus)
Historia (history) oli varhaismodernissa englannissa käytetty kaunokirjallisuuden genremääritelmä. Sillä kuvattiin sellaista proosamuotoista fiktiota, joka sijoittui menneeseen aikaan ja joka väitti kuvaavansa tarkasti ja luotettavasti todellisia tapahtumia.
Siinä missä romanssigenre palautui keskiajan ritariromantiikkaan, kaunokirjallinen historia vertautui tieteelliseen historiankirjoitukseen ja sekoitti todellisia ja keksittyjä tapahtumia. Toden ja sepitteen rajaa hämmensi se, että aikakauden historiankirjoitus oli hyvin spekulatiivista ja tieteellinen käytäntö salli kerronnan täydentämisen tutkijan uskottaviksi katsomilla otaksumilla. Lisäksi historiankirjoitukselta edellytettiin kronologisessa järjestyksessä etenevää tarinallista narratiivia ja opettavaista sisältöä. Tieteellinen historiankirjoitus olikin tyylillisesti lähellä elämäkerran, muistelman ja romaanin kaltaisia genrejä. Vastaavasti kaunokirjallisuuden yläkäsitettä ei vielä ollut, vaan romaanikirjallisuus ymmärrettiin historiallisen elämäkerran sepitteelliseksi vastineeksi.
Kaunokirjallisuuden määritteleminen historiaksi yleistyi 1700-luvulla, kun tositarinoiksi väitettyjen romaanien ja romanssien esiinmarssi oli heikentänyt elämäkertojen uskottavuutta. Käytännössä genrerajat olivat kuitenkin hyvin epämääräisiä ja määritelmiä käytettiin usein keskenään ristiriitaisissa merkityksissä. Esimerkiksi Ephraim Chambersin Cyclopædia, or an Universal Dictionary of Arts and Sciences mainitsee historian eräänä merkityksenä romanssin: satumaisen mutta sisäisesti johdonmukaisen kuvauksen kirjailijan sepittämistä seikkailuista. Fiktion järjestelmällinen markkinointi joko tositarinoina tai käännöksinä vanhoista käsikirjoituslöydöistä hämärsi toden ja tarun rajaa entisestään. Myöskään tiede ja retoriikka eivät vielä olleet eriytyneet selvästi omiksi traditioikseen. Vuosisadan loppuun mennessä romaanikirjallisuuden ja historiankirjoituksen erot olivat kuitenkin muodostuneet jo varsin selkeiksi.
Historian kaunokirjalliseksi perilliseksi muotoutui nykyaikainen historiallinen romaani. Toisin kuin ”historia”, historiallinen romaani ei pelkästään sijoitu menneeseen vaan sen kuvaamat fiktiiviset tapahtumat nivoutuvat elimellisesti todellisen historian käännekohtiin. Tällaisen kirjallisuuden ajatellaan yleensä syntyneen vasta Ranskan suuren vallankumouksen (1789–1799) jälkeen, jolloin ymmärrettiin, että menneisyys ei ole pelkästään staattinen miljöö vaan maailma voi muuttua nopeasti ja radikaalisti.
Márcio Amoroso
Márcio dos Santos Amoroso (s. 5. heinäkuuta 1974 Brasília, Brasilia) on brasilialainen entinen jalkapalloilija, pelipaikaltaan hyökkääjä.
Amoroso pelasi pääsarjatasolla kuudessa maassa. Hän pelasi brasilialaisissa Guaranissa, Flamengossa, São Paulossa, Corinthiansissa ja Grêmiossa, japanilaisessa Verdy Kawasakissa, italialaisissa Udinesessa, Parmassa ja Milanissa, saksalaisessa Borussia Dortmundissa, espanjalaisessa Málagassa ja kreikkalaisessa Arisissa. Amoroso voitti Bundesliigan Borussia Dortmundissa kaudella 2001–2002. Hän oli Serie A:n paras maalintekijä kaudella 1998–1999 tehtyään Udineselle 22 maalia ja Bundesliigan paras maalintekijä yhdessä Martin Maxin kanssa kaudella 2001–2002 tehtyään 18 maalia.
Brasilian maajoukkueessa Amoroso pelasi 19 A-maaottelua ja teki yhdeksän maalia vuosina 1995–2003. Hän oli mukana voittamassa Copa Américaa 1999. Amoroso aloitti kaikki kuusi ottelua Ronaldon kärkiparina ja oli neljällä maalillaan turnauksen kolmanneksi paras maalintekijä joukkuetovereidensa Ronaldon ja Rivaldon jälkeen.
Lähteet
¹ Kauden 1992 tilastot puuttuvat
Amazon Web Services
Amazon Web Services (lyhyemmin AWS) on kokoelma etätietojenkäsittelyresurssien palveluja (tunnetaan myös web servicenä), jotka muodostavat yhdessä Amazon.comin kautta tarjottavan pilvipalvelualustan. Keskeisimmät ja tunnetuimmat näistä palveluista ovat Amazon EC2 ja Amazon S3. Palvelua on mainostettu suurena laskentakapasiteettien tarjoajana. Vuonna 2017 Amazon Web Servicesin markkinaosuus koko maailman pilvipalveluista oli 51,8 prosenttia.
Pilvipalveluiden käyttöönottamiseen ja hallintaan käytetään AWS-hallintapanelia, joka muistuttaa perinteisten webhotelli-palvelujen käyttämää cPanel-hallintapanelia. Amazonin hallintapanelista löytyy palvelujen hallintaan sopivia graafisia sekä komentorivipohjaisia työvälineitä.
Virtuaalipalvelimen rakentaminen aloitetaan uuden palvelininstanssin luomisella Amazon Elastic Computer Cloud (EC2) ‑tuotteella. EC2-instanssin asentamisen jälkeen palvelimelle asennetaan käyttöjärjestelmä ja muut verkkopalvelun rakentamiseen tarvittavat palvelinsovellukset. Amazonin valikoimasta löytyy useita pilvipalveluille optimoituja valmiita Amazon Machine Image (AMI) -levykuvia. Virtuaalipalvelin on mahdollista asentaa myös omalta levykuvalta tai erilaisten yhteisöjen tarjoamista levykuvista. Käyttöjärjestelmäksi voi valita eri Linux-jakeluversioita tai Windows Server ‑käyttöjärjestelmän.
Amazonin pilvipalvelusta löytyy ainakin kahden eri sukupolven EC2-instanssityyppejä. Ensimmäisen sukupolven instanssit käyttävät paikallisia kiintolevyjä ja instanssin laskentatehoa on mahdollista nostaa aina kahdeksaan laskentayksikköön asti. Toisen sukupolven instanssit käyttävät suorituskykyisempää Elastic Block Store (EBS) ‑levyjärjestelmää, joka tukee yli kahdeksan laskentayksikköä instanssia kohden.
Elastic Block Store (EBS) ‑kiintolevyt kahdennetaan automaattisesti eikä tieto häviä yksittäisen komponentin rikkoutuessa. EBS-levyn tyypiksi on mahdollista valita provisioned IOPS, joka takaa levyn suorituskyvyn ja levyoperaatioiden määrän nostamisen aina 2 000 I/O-operaatioon sekunnissa. Perusasetuksilla EBS-levy käsittelee 100 I/O-operaatiota sekunnissa.
Amazoinin palvelinkeskuksista löytyy erillisiä saatavuusalueita (availability zones), joiden konesalit on eristetty toisistaan. Vikatilanteiden varalta kriittisten verkkopalvelujen tietokantapalvelimet on mahdollista hajauttaa useammalle saatavuusalueelle, koska palvelinkeskuksien välillä on nopea verkkoyhteys ja siirtyminen keskuksien välillä tapahtuu automaattisesti. Multi-AZ-tilaan asetetut tietokantapalvelimet reagoivat automaattisesti vikatilanteisiin niin, että tietokantakyselyt kohdistetaan toisen saatavuusalueen kopioon tietokannasta.
Tietojen tallentamiseen ja jakamiseen rajapinnan yli tarjoaa Amazon Simple Storage Service (S3) -tallennustilapalvelun, joka voi sisältää useita ns. säiliöitä (bucket). S3-levyjärjestelmä on integroitavissa erilaisisiin palveluihin avointen REST- ja SOAP-rajapintojen avulla ja levyjärjestelmää on mahdollista käyttää paikallisen kiintolevyn tavoin. S3-levyjärjestelmä on mahdollista liittää yhtä aikaa useampaan palvelimeen.
Elastic Load Balancer (ELB) eli kuormantasaaja jakaa verkkopalveluun tulevan liikenteen tasaisesti valituille EC2-instansseille. Kuormantasaaja monitorioi instansseja ja poistaa automaattisesti rikkinäiset instanssit sekä ohjaa tarvittaessa tulevan liikenteen toimivalle instanssille. Kuormantasaajan luonnin yhteydessä määritellään uudelleen ohjausta varten tarvittavat portit sekä käyttöön otettavat instanssi ja raja-arvot rikkinäisten instanssien tunnistamiseksi. Kuormantasaajalle annetaan käyttöönoton yhteydessä automaattisesti yksilöllinen verkko-osoite, jota ei kuitenkaan käytetä monimutkaisuuden vuoksi verkkopalvelun osoitteena vaan se muokataan helpommin muistettavaan muotoon hyödyntäen nimipalvelimen CNAME-kenttää.
Amazon Relational Database Service (RDS) -tuotteella luodaan tietokantapalvelimen instanssi. AWS-hallintapanelin kautta luodaan ja poistetaan tietokantoja sekä määritellään tietokantapalvelin instanssin levytilan koko ja laskentehon määrä. Tavallisesti verkkopalvelujen tietokanta replikoidaan eli tietokannan sisältö kopioidaan yhdelle tai useammalle toissijaisella tietokantapalvelimelle lukuoikeuksilla. Tietokannan kopiointi tehdään asynkronisesti eli toissijainen tietokantapalvelin ei ole jatkuvasti yhteydessä ensisijaiseen tietokantapalvelimeen. Riippuen asetuksista on mahdollista replikoida kaikki tietokannat, valitut tietokannat tai vain valitut taulut tietokannasta.
AWS on kertonut Graviton3E-suorittimen kehityksestä, joka on suunnattu suurteholaskentaan. Graviton3E painottuu liukuluku- ja vektorilaskentaan ja perustuu ARM-pohjaiseen suorittimeen.
Anastasia
Anastasia voi tarkoittaa seuraavia asioita:
Yogi’s Big Clean Up
Juoni
Jogi-karhun tehtävänä on korjata erinäisiä vikoja ympäri Jellystone kansallispuistoa. Pelissä on viisi kenttää, joissa täytyy löytää tai korjata kahdeksan esinettä. Jogin täytyy matkallaan siivota kansallispuisto roskilta, korjata vedenalla puiston vedenjakelun, sekä matkata suolle korjatakseen puistonvartija Smithin pyörä ja etsiä elokuvastudiosta paikaltaan puuttuvat esineet. Lopuksi Jogin täytyy koota uudelleen sänkynsä. Matkan aikana hän joutuu kohtaamaan erinäisiä vihollisia, joita pelaaja voi joko ampua kuplilla tai vain väistää niitä.
Kauko Pöyhönen
Kauko Ilmari Pöyhönen (3. maaliskuuta 1918 Pietari, Neuvosto-Venäjä – 22. huhtikuuta 1970 Bardu, Norja) oli suomalainen kenraaliluutnantti. Hän toimi puolustusministeriön kansliapäällikkönä 23.4.1968–22.4.1970.
Kuolema
Pöyhönen osallistui huhtikuun loppupuolella 1970 Pohjois-Norjassa pidettyyn Pohjoismaiden puolustusministereiden kokoukseen ministeri Sulo Suorttasen seurassa. Huhtikuun 22. päivänä kokousvieraille järjestettiin Bardussa Sørskogenin ampumakenttäalueella taistelunäytös. Näytöksen päätyttyä vieraita saapui noutamaan kolme Norjan ilmavoimien Bell UH-1B -helikopteria, jotka odottivat matkustajiaan moottorit käyden. Keskimmäiseen helikopteriin suuntaavien vieraiden oli tarkoitus mennä sisään helikopterin vasemmasta ovesta, mutta Pöyhönen päätti kiertää helikopterin pyrstöpuomin ja yrittää sisään oikeanpuoleisesta ovesta. Ovi oli kuitenkin lukittu. Tällöin Pöyhönen kääntyi kannoillaan ja ehti ottaa muutaman askeleen kiertääkseen helikopterin uudestaan, mutta samassa hän törmäsi helikopterin pyörivään pyrstöroottoriin. Pyörivä roottori silpoi pahoin Pöyhösen pään ja olkapään, eikä paikalle nopeasti saatu sotilaslääkäri voinut tehdä muuta kuin todeta hänet kuolleeksi. Hänen ruumiinsa lennätettiin ensin Tromssan sotilassairaalaan Setermoeniin ja seuraavana päivänä 23.4.1970 Suomeen. Pöyhönen haudattiin 29.4.1970. Hänen hautansa on Helsingin Hietaniemen hautausmaalla lähellä sankariaukiota.
Ensimmäinen Suomessa valmistettu S J35 Draken -hävittäjä nimettiin vuonna 1974 ”Kakeksi” Pöyhösen lempinimen mukaan.
Sotilasuran yhteenveto
Ylennykset
Emil Rauta
Emil Johannes Rauta oli suomalainen jääkärivänrikki. Hän oli ensimmäisen maailmansodan aikana Saksassa sotilaskoulutuksen saanut jääkäri. Hän sai tulikasteensa Saksan itärintamalla Misse-joella vuonna 1916. Myöhemmin hän toimi Suomen sisällissodassa Valkoisen armeijan jääkäritykistössä.
Perhe ja koulutus
Hänen vanhempansa olivat lämmittäjä Emil Alfred Rauta ja Emma Grönroos. Hänet vihittiin avioliittoon vuonna 1929 Hilda Elviira Nyholmin kanssa. Hän kävi kansakoulun. Hän suoritti Rehumestari- ja kuormastovääpelikurssin vuonna 1923 ja kuormastovääpelikurssin vuonna 1925.
Jääkärikausi
thumb|300px|Jääkäripataljoona 27:n haupitsijaoksen toinen tykki tuliasemassa miehistöineen Riianlahdella syksyllä 1916. Rauta työskenteli räätälinä ja merimiehenä ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 2. komppaniaan 16. lokakuuta 1915. Myöhemmin hän kumminkin pyrki vapaaehtoisena perusteilla olevaan Jääkäripataljoonan tykistöön ja tulikin valituksi yhtenä niistä 26 miehestä, jotka Jääkäripataljoonan komentaja majuri Bayer valitsi haastattelunsa perusteella. Hänet siirrettiin virallisesti haupitsijaokseen 17. maaliskuuta 1916, minkä päivämäärän voidaan katsoa olevan jääkäritykistön virallinen perustamispäivä. Hän osallistui taisteluihin ensimmäisessä maailmansodassa Saksan itärintamalla Misse-joella, Riianlahdella ja Ekkau-Kekkaussa sekä Aajoella.
Suomen sisällissota
Rauta astui Suomen armeijan palvelukseen varavääpeliksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan Jääkäritykistön 3. patteriin, jossa joukossa hän osallistui taisteluihin Kurussa, Muroleessa, Viljakkalassa, Ylöjärvellä ja Tampereella. Tampereen valtauksen jälkeen hänet siirrettiin tykistön uudelleen järjestelyn yhteydessä muodostetun Jääkäritykistöprikaatin 3. patteriston kuormastojohtajaksi, jossa joukossa hän osallistui vielä Viipurin valloitukseen.
Sisällissodan jälkeinen aika
Rauta palveli sisällissodan jälkeen Suomen tykistökoulussa, josta hänet määrättiin tykistön uudelleenjärjestelyn yhteydessä kuormastovääpeliksi Kenttätykistörykmentti 3:een. Hän erosi armeijasta 27. syyskuuta 1919, mutta astui uudelleen palvelukseen jo 26. lokakuuta 1919 ja sijoitettiin patterinpäälliköksi Rannikkotykistörykmentti 3:een, jossa hän palveli 31. maaliskuuta 1922 saakka. Myöhemmin hän palveli 16. tammikuuta 1923 – 30. huhtikuuta 1925 välisen ajan rehumestarina Kenttätykistörykmentti l:ssä. Rauta astui 1. elokuuta 1926 Kadettikoulun palvelukseen, jossa hänet sijoitettiin meripuolustusosaston kirjuriksi ja muonavaraston hoitajaksi ja 27. tammikuuta 1928 alkaen Kadettikoulun varusvaraston hoitajaksi sekä korjaamon johtajaksi.
Talvi- ja jatkosota
Raura osallistui talvisotaan varusvaraston hoitajana ja korjaamon johtajana Kadettikoulussa ja jatkoi samassa tehtävässä myöhemmin Sotakoulukeskuksessa. Välirauhan aikana hän toimi aluksi edelleen Sotakoulukeskuksessa, josta hänet siirrettiin takaisin entisiin tehtäviinsä Kadettikouluun. Jatkosodan puhjettua hänet siirrettiin Kadettikoulusta vääpeliksi Jalkaväenkoulutuskeskus 2:een, josta hänet siirrettiin vuonna 1942 korjaamonjohtajaksi Maasotakouluun, missä hän palveli sodan loppuun saakka. Sodan jälkeen hän erosi vakinaisesta palveluksesta ja työskenteli sen jälkeen muun muassa tehdaslähettinä Wärtsilä-yhtymä Oy:n palveluksessa Helsingissä vuosina 1951–1955. Rauta on haudattu Honkanummen hautausmaalle.
Mindanaon autonominen muslimialue
Mindanaon autonominen muslimialue (Autonomous Region in Muslim Mindanao, ARMM) on Mindanaon saariryhmässä sijaitseva Filippiinien hallintoalue. Alue jakautuu viiteen provinssiin: Basilan (paitsi Isabela City), Lanao del Sur, Maguindanao, Sulu ja Tawi-Tawi. Alueen väkiluku vuoden 2010 väestönlaskennassa oli 3 256 140.
SO Châtelleraudais
SO Châtelleraudais on ranskalainen jalkapalloseura, joka on perustettu vuonna 1914. Sen kotipaikka on Viennen departementissa sijaitseva Châtellerault’n kaupunki.
Thaimaan Valioliiga
Thai League 1 on Thaimaan jalkapalloilun korkein sarjataso. Sarja käytti aiemmin Valioliiga nimeä. Liiga on perustettu vuonna 1996. Sitä ennen maan tärkein jalkapallokilpailu oli Kor Royal Cup. Sarjassa pelaa 18 joukkuetta. Sarjan voittaja on maan mestari ja pääsee suoraan AFC:n mestarien liigaan. Toiseksi sijoittunut selviytyy mestarien liigan karsintoihin. Kolme viimeistä joukkuetta putoavat alemmalle sarjatasolle.
Sarjassa on vuosien saatossa pelannut lukuisia ulkomaalaisia jalkapalloilijoita, joista tunnetuin lienee vuosina 2011–2012 Muangthong Unitedia edustanut entinen Englannin maajoukkuepelaaja Robbie Fowler. Suomalaisista valioliigassa on esiintynyt Toni Kallio, joka kaudella 2011 pelasi Muangthongissa yhden ottelun.
Mestarit
Eniten maan mestaruuksia on voittanut Buriram United FC.
Michael Seifert
Michael Seifert (16. maaliskuuta 1924 Landau, Ukrainan SNT – 6. marraskuuta 2010 Caserta, Italia) oli entinen SS-mies ja sotarikollinen. Hän oli SS-vartijana Italiassa toisen maailmansodan aikana. Hän oli vartijana Bolzanon keskitysleirillä, johon koottiin Italian juutalaisia lähetettäviksi Keski-Euroopan tuhoamisleireille. Hänet tunnetaan Bolzanon petona ja teurastajana. Hän syyllistyi murhiin ja pahoinpitelyihin ollessaan leirivartijana, ja Italiassa hänet tuomittiin poissaolevana elinkautiseen vankeuteen. Sodan jälkeen hän muutti Kanadaan. Hänet luovutettiin Italiaan 15. helmikuuta 2008 kärsimään vankeusrangaistustaan.
Susanne Winter
Susanne Winter (s. 23. heinäkuuta 1957 Graz) on itävaltalainen vapauspuolueen poliitikko. Hän valittiin vuonna 2008 maan kansalliskokoukseen, ja hän on myös vaikuttanut Grazin kunnallispolitiikassa. Hän on ollut puolueensa jäsenenä vuodesta 1997. Hän opiskeli aikoinaan lääke- ja oikeustieteitä.
Michael Seifert
Seifert kuoli 86-vuotiaana sairaalassa kaaduttuaan vankilassa kuukautta aiemmin.
Susanne Winter
Winter on nimittänyt Muhammadia "lapsen hyväksikäyttäjäksi", joka kirjoitti Koraanin epilepsiakohtausten takia. Hän puhui vaalikampanjansa aikana myös "maahanmuuttotsunamista". Winter sai tappouhkauksen ääriuskonnolliselta taholta. Puolueeseenkin on kohdistettu lukuisia uhkauksia Winterin puheiden johdosta. Winter sai tammikuussa 2009 puheistaan kolmen kuukauden ehdollisen vankeustuomion ja 24 000 euroa sakkoja. Hän valitti tuomiostaan, mutta tehty valitus ei mennyt läpi.
San Fernandon katedraali
thumb|San Fernandon katedraali San Fernandon katedraali on San Antoniossa Texasissa sijaitseva roomalaiskatolinen katedraali, joka on vanhin edelleen käytössä oleva tuomiokirkko Yhdysvalloissa. Se on San Antonion roomalaiskatolisen arkkihiippakunnan pääkirkko.
Historia
San Fernandon katedraali rakennettiin vuosina 1738–1750. Se on nimetty Kastiliaa 1200-luvulla hallineen Ferdinand III:n mukaan. Kirkkoa laajennettiin vuonna 1868.
Aiheesta muualla
29.42417°N, -98.49417°W
Seyi Omojuwa
Omojuwa edusti Nigeriaa Grosseton 19-vuotiaiden MM-kilpailuissa 2004. Hän sijoittui 200 metrillä seitsemänneksi ajalla 24,11. 100 metrillä hän selviytyi välieriin, mutta ei lähtenyt matkaan. Hän edusti Suomea maaottelussa ensimmäisen kerran Suomi–Ruotsi-maaottelussa 2008 sijoittuen 200 metrillä viidenneksi. Hän kuului myös Suomen pikaviestijoukkueeseen.
Omojuwa on saanut Kalevan kisoissa 200 metrillä hopeaa 2007 ja 2008 sekä 100 metrillä pronssia 2008. Viestijuoksun SM-kilpailuissa hän on voittanut kultaa 4 × 100 metrin viestissä 2007. Sisäratojen SM-kilpailuissa hän on saanut 60 metrillä kultaa 2009 ja pronssia 2007.
Omojuwa juoksi 100 metrin ennätyksensä 11,81 Lapualla 11. heinäkuuta 2007 ja 200 metrin ennätyksensä 24,24 Tampereella 27. heinäkuuta 2008. Hallissa hän on juossut 60 metriä aikaan 7,41 Lahdessa 16. helmikuuta 2008 ja 200 metriä 25,23 Helsingissä 28. tammikuuta 2007.
SSOT
upright|pienoiskuva|SSOT -satelliittia kootaan, kuva vuodelta 2011.
SSOT eli Sistema satelital para Observación de la Tierra on Chilen ilmavoimien kaukokartoitussatelliitti. Sillä on tarkoitus ottaa kuvia kartoitukseen eri tarkoituksiin, esimerkiksi maatalouden hallintoon; metsätalouteen; vesi-, mineraali- ja öljyvarojen kartoitukseen; kasvinsuojeluun; katastrofivalmiuteen; kaupunkisuunnittelu jne. Se laukaistiin 17. joulukuuta 2011 Kourousta Sojuz-kantoraketilla.
Se tilattiin Astriumilta elokuussa 2008. Yritys toteuttaa myös satelliitin maa-aseman. Hankkeessa koulutetaan chileläisiä insinöörejä satelliittitekniikkaan.
135 kg painavassa satelliitissa on tarkka kamera, resoluutio mustavalkokuville on 1,45 metriä ja värikuville 5,8 metriä. Satelliitti perustuu CNESin kehittämään Myriade-satelliittirunkoon, josta Astrium käyttää nimeä AstroSat-100.
Neitsyys
Neitsyys tarkoittaa sukupuolista koskemattomuutta. Neitsyt on henkilö, joka ei ole vielä ollut sukupuoliyhdynnässä. Sanaa käytetään yleensä naisen kohdalla – miehen kohdalla voidaan puhua myös poikuudesta. Suuseksin ja anaaliseksin merkityksestä neitsyyden menettämisen kannalta on erilaisia käsityksiä.
Toteaminen
Miehen neitsyyttä ei voi todeta mitenkään fysiologisesti, vaan siitä on vain henkilön ja hänen seksikumppaniensa sana.
Jotkut pitävät naisen emättimen osittain peittävän immenkalvon ehjyyttä todisteena neitsyydestä ja vastaavasti sen puuttumista todisteena neitsyyden menetyksestä. Immenkalvo repeytyykin joskus naisen ensimmäisessä yhdynnässä, mikä aiheuttaa joillekin naisille verenvuotoa ja kipua. Immenkalvon koskemattomuus ei kuitenkaan ole luotettava keino määritellä tytön neitsyyttä, sillä paitsi että immenkalvot ovat naisilla hyvin yksilöllisen kokoisia, immenkalvo voi revetä muutenkin kuin yhdynnässä, ja joskus se ei yhdynnässäkään kokonaan poistu. Tästä huolimatta immenkalvoa käytetään monessa kulttuurissa morsiamen neitsyyden määrittelemiseksi. Rikostutkinnassa nuoren tytön immenkalvolta havaittu miehen siemenneste on varma todiste neitsyyden menetyksestä ja täten seksuaalisesta hyväksikäytöstä.
Länsimaissa
Euroopassa neitsyyden arvostus kasvoi kristinuskon leviämisen ja Neitsyt Marian arvostuksen myötä. Joidenkin kirkkokuntien papeilta odotetaan yhä poikuuden säilyttämistä eli selibaattia, ja naispuolisia neitsyitä on kutsuttu "Kristuksen morsiamiksi". Protestanttisessa uskonpuhdistuksessa katolisuuteen kuuluva neitsyyden uskonnollinen arvostus torjuttiin.
Länsimaissa neitsyys menetti pitkälti perinteisen merkityksensä 1900-luvun loppupuolella. Nuoret menettävät nykyaikana neitsyytensä aiempaa nuorempina jo seurustelusuhteissaan ennen avioitumista. Neitsyys ja sen menettäminen on kuitenkin useimmille nuorille edelleen henkilökohtaisesti tärkeä kysymys. Joillekin oma neitsyys on lahja, joka on tarkoitus antaa tulevalle rakastetulle. Toisille neitsyys on taakka, josta pitää päästä nopeasti eroon. Joillekin nuorille neitsyyden menetys on luonnollinen aikuistumisriitti. Neitsyys onkin suosittu aihe esimerkiksi nuorista kertovissa elokuvissa.
Neitsyyden varjelemisen kulttuureissa
Naimattomien naisten neitsyyttä on perinteisesti arvostettu joissakin kulttuurissa ja uskonnoissa, mutta toisissa sille ei ole annettu minkäänlaista erityisarvoa. Morsiamen neitsyyttä hääyönä on pidetty tärkeänä sen varmistamiseksi, että hänen aviomiehensä on hänen lastensa isä. Joskus neitsyyden arvostamisen syy on se, että neitsyitä pidetään tottelevaisina ja ”käyttämättöminä”. Neitsyysvaatimus morsiamelta on edelleen yleistä etenkin Lähi-idässä ja Afrikassa. Joissain kulttuureissa neitsyys on jopa avioon pääsemisen ehto, joten nuorten naisten koskemattomuutta varjellaan tarkasti. Keskiajan Euroopassa tätä tehtiin pukemalla tyttö siveysvyöhön. Nykyaikana joissain Afrikan ja Lähi-idän kulttuureissa esiaviollista seksiä ehkäistään naisen sukupuolielinten silpomisella. Lievempiä valvontakeinoja ovat lääkärintarkastus hääpäivänä, veristen lakanoiden esittely hääyön jälkeen, tai neitsyysvalan vannominen.
Rikkaissa arabimaissa ovat nykyaikana yleistyneet niin kutsutut neitsyydenpalautusleikkaukset, joissa immenkalvon aukkoa pyritään pienentämään neitsyyden vaikutelman luomiseksi.
Suomessa
Neitsyellä voitiin entisaikaan Suomessa tarkoittaa sekä seksuaalisesti koskematonta naista että naimatonta naista. Nämä merkitykset nimittäin samaistettiin - kaikki "kunnolliset" naimattomat naiset olivat seksuaalisesti koskemattomia. Leskeä ei pidetty naimattomana eikä neitsyenä. Piikuus tarkoitti myös lähinnä naimattomuutta, mutta myös piikana toimimista. Koskemattomuutta nimitettiin vertauskuvallisesti muun muassa kunniaksi, siveydeksi, aarteeksi tai lahjaksi. Koskemattomuuden menetystä (muuten kuin aviomiehen kanssa) nimitettiin usein pilaamiseksi.
Ei tiedetä juuri mitään siitä, millainen seksuaalimoraali oli suomalaisten esivanhemmilla ennen kristinuskon vaikutusta. Viimeistään kristinuskon mukana vaatimus naimattoman naisen (paitsi lesken) neitsyydestä tuli kuitenkin voimakkaaksi, kuten muuallakin Euroopassa. Naisen oli vaikea päästä hyviin naimisiin, jos hänen arveltiin harrastaneen esi-aviollista seksiä.
Nykyajan Suomessa eräät kristilliset ryhmät ovat kampanjoineet neitsyyden säästämisen puolesta – eräs tunnettu kampanja on nimeltään "Tosi rakkaus odottaa".
Neitsyyden rahallinen arvo
19-vuotias uusiseelantilainen naisopiskelija myi vuonna 2010 neitsyytensä 32 000 yhdysvaltain dollarilla. Hän sai 1 200 tarjousta.
Slate.comin artikkelin mielestä nuoren naisen neitsyyden arvo on vähintään 10 000 dollaria, jos hän on edes kohtuullisen viehättävä ja hän on alle 25-vuotias. Tarkka rahallinen arvo riippuu siitä, miten nuori ja seksikäs nainen on. Samassa artikkelissa arvioidaan mallitasoa olevien neitsyyden hinnan olevan yli miljoona dollaria. 2005 perulainen naismalli Graciela Yataco ensimmäisenä rikkoi tämän rajan. Loppujen lopuksi hän kuitenkin kieltäytyi voittaneesta 1,3 miljoonan tarjouksesta.
Tau (alkeishiukkanen)
Tau (τ) on leptoneihin kuuluva alkeishiukkanen. Muiden leptoneiden tavoin taun spin-luku on 1/2, sähköinen varaus -1 e eikä se reagoi vahvaan vuorovaikutukseen. Tau on leptoneista raskain, sen massa on noin 17-kertainen myonin massaan nähden. Lisäksi tau on epästabiili.
Neitsyys
Neitsyyden rahallinen arvo
Sacramentolainen 22-vuotias sukupuolitieteiden opiskelija Natalie Dylan ilmoittautui ostettavaksi Howard Sternin radio-ohjelmassa vuonna 2008 ja sai yli 10 000 tarjousta, joiden mediaani ylitti miljoona dollaria.
Tau (alkeishiukkanen)
Tau havaittiin epäsuorasti ensimmäisen kerran vuosina 1974–1977 SLAC:ssa SPEAR-kiihdyttimellä Martin Lewis Perlin työryhmän suorittamissa elektroni-positroni-hiukkastörmäytyksissä, joissa havaittiin ja pystyttiin erottelemaan leptonit, hadronit ja fotonit. Tuolloin törmäytyskokeissa huomattiin, että osa hiukkasista jäi havaitsematta. Tämä päätelmä tehtiin energian ja liikemäärän säilymislakien avulla, ja tehtiin oletus, että havaitsemattomat hiukkaset olivat tau ja antitau. Martin Lewis Perl sai taun löytämisestä vuonna 1995 Nobelin palkinnon.
Taun hajoamismoodit
Tau voi hajota joko kevyemmiksi leptoneiksi reaktioissa, tai muuttua kevyiksi hadroneiksi ja taun neutriinoksi.
Mikko Peltonen
Mikko Peltonen (s. 30. heinäkuuta 1982 Pori) on suomalainen entinen jääkiekkoilija, pelipaikaltaan hyökkääjä.
Peltonen on Porin Ässien kasvatti. Hän pelasi seurassa kausina 2001–2002, 2002–2003 ja 2003–2004 yhteensä yhdeksän SM-liigan ottelua ilman tehopisteitä. Peltonen pelasi urallaan myös 39 Mestis-ottelua FPS:ssa, Vaasan Sportissa ja TuTossa pistein 9+6=15 ja neljä Suomi-sarjan ottelua Jokipojissa pistein 3+1=4.
Frank Ullrich
Frank Ullrich (s. 24. tammikuuta 1958 Trusetal, Itä-Saksa) on saksalainen valmentaja ja entinen ampumahiihtäjä. Urheilu-urallaan hän edusti Itä-Saksaa.
Mikko Peltonen
Peltonen on pelannut myös kaukalopalloa. SM-sarjassa hän pelasi viiden kauden aikana yhteensä 98 ottelua pistein 181+131=312.
Yksityiselämä
Peltonen on ollut kihloissa ruotsalaislaulaja Pandoran eli Anneli Magnussonin kanssa vuodesta 2014 lähtien. He tapasivat vuonna 2013. Heillä on yhteinen asunto Vantaalla, ja lisäksi Magnussonilla on asunto Ruotsissa, jossa hän asuu poikansa kanssa. Peltonen itse toimii Dressmanin aluepäällikkönä ja sen ohessa Pandoran keikka-dj:na.
Frank Ullrich
Ullrich voitti olympiakultaa 10 kilometrin matkalla vuoden 1980 olympialaisissa. Samoissa kisoissa hän saavutti myös hopeaa 20 kilometrillä sekä viestissä, jossa hän saavutti olympiapronssia neljä vuotta aikaisemmin. MM-kilpailuissa hän saavutti yhdeksän maailmanmestaruutta vuosien 1978–1983 välisenä aikana. Maailmancupin Ullrich voitti neljä kertaa vuosina 1978, 1980, 1981 ja 1982.
Urheilu-uransa jälkeen Ullrich on toiminut sekä Saksan ampumahiihtomaajoukkueen että Saksan maastohiihtomaajoukkueen päävalmentajana.
thumb|left|250px|Frank Ullrich vuonna 2005.
Eamonn Oliver Walsh
Eamonn Oliver Walsh (s. 1. syyskuuta 1944) on irlantilainen roomalaiskatolinen piispa. Hänet vihittiin papiksi Dublinin arkkihiippakuntaan 13. huhtikuuta 1969 ja nimitettiin sen vihkipiispaksi sekä Elmhaman titualaripiispaksi 7. maaliskuuta 1990. Piispaksi vihkiminen seurasi 22. huhtikuuta. Pääkonsekraattorian toimi Desmond Connell, jota avustivat Emanuele Gerada ja James Kavanagh.
Arkkihiippakunnassa tapahtuneeseen lasten hyväksikäyttöön liittyneet Murphy-tutkimukset johtivat Walshin ja toisen vihkipiispan, Raymond Fieldin, eroanomuksiin, jotka paavi Benediktus XVI kuitenkin hylkäsi vuonna 2010.
Nikola I
thumb|Nikola I. Nikola I Petrović-Njegoš (Краљ Никола I Петровић Његош; 7. lokakuuta 1841 Njegoš, Montenegro – 2. maaliskuuta 1921 Antibes, Ranska) oli Montenegron ruhtinas vuosina 1860–1910 ja kuningas vuosina 1910–1918. Hänen valtakaudellaan Montenegro sai itsenäisyydelleen kansainvälisen tunnustuksen vuonna 1878. Ensimmäisen maailmansodan aikana Montenegro kuitenkin miehitettiin, jolloin Nikolan oli lähdettävä maanpakoon. Hän oli Petrović-Njegošin suvun viimeinen hallitsija. Nikola I sai lempinimen ”Euroopan appiukko”, kun hänen tyttärensä naitettiin eri maiden hoveihin.
Ruhtinas
Nikolan vanhemmat olivat suurvoivodi Mirko Petrović-Njegoš ja Stana Martinović. Nikola opiskeli vuosina 1858–1860 Pariisissa. Hän oli lapsettoman setänsä, ruhtinas Danilo I:n kruununperijä. Nikolasta tuli vain 18-vuotiaana Montenegron ruhtinas, kun Danilo kuoli salamurhan uhrina 13. elokuuta 1860. Nikola I oli vahva hallitsija, ja hän johti Montenegroa menestyksekkäissä sodissa Osmanien valtakuntaa vastaan vuosina 1862 ja 1876. Montenegro osallistui myös Venäjän–Turkin sotaan, jonka jälkeen vuoden 1878 Berliinin kongressi antoi Montenegron itsenäisyydelle kansainvälisen tunnustuksen. Rauhansopimuksen seurauksena Montenegron alue kaksinkertaistui ja se sai yhteyden Adrianmeren rannikkoon. Venäjä ryhtyi tämän jälkeen tukemaan Montenegroa taloudellisesti ja sotilaallisesti. Seuraavat vuodet maa nautti suhteellisesta rauhasta ja vakaudesta. Maa sai myös lehdistönvapauden ja rikoslain.
Nikola hallitsi melko yksinvaltaisesti, kunnes joutui vuonna 1905 hyväksymään ensimmäisen perustuslain säätämisen Montenegrolle. Hänen itsevaltainen hallintonsa herätti sen jälkeenkin vastustusta, ja vuonna 1907 hänet yritettiin murhata pommiattentaatilla Cetinjessä. Toisaalta Nikola pyrki tuomaan Montenegroon länsimaisia uudistuksia ja tapoja. Hänen kaudellaan maan taloutta, kulkuyhteyksiä, oppilaitoksia ja oikeusjärjestelmää kehitettiin. Nikola oli kiinnostunut kulttuurista ja hän julkaisi 1890-luvulla useita runokokoelmia.
Kuningas
Nikola julistautui 28. elokuuta 1910 kuninkaaksi. Hän vei Montenegron mukaan ensimmäiseen Balkanin sotaan vuosina 1912–1913, mutta maa ei saanut hänen toivomansa suuruisia aluelaajennuksia. Ensimmäisessä maailmansodassa Montenegro tuki Serbiaa Itävalta-Unkaria vastaan. Sotilaallisen tappion jälkeen Nikola I joutui tekemään tammikuussa 1916 erillisrauhan ja pakenemaan Italiaan Itävalta-Unkarin miehitettyä koko Montenegron. Hän asettui sittemmin Ranskan Neuillyyn yhdessä pakolaishallituksensa kanssa.
Ensimmäisen maailmansodan jatkuessa serbit saivat Montenegron pakolaishallituksen syrjäytettyä ympärysvaltojen keskinäisissä neuvotteluissa, eikä sen edustajia kutsuttu lainkaan Pariisin rauhankonferenssiin. Maailmansodan päätyttyä Serbia miehitti Montenegron alueen ja Podgoricaan kutsuttiin Montenegron kansalliskokous, joka julisti 26. marraskuuta 1918 Nikolan syrjäytetyksi valtaistuimelta ja hyväksyi Montenegron yhdistämisen Serbian kanssa. Montenegro menetti näin itsenäisyytensä, ja siitä tuli osa uutta Jugoslavian valtiota. Kansannousu liittoa vastaan murskattiin.
Nikola asui loppuikänsä maanpaossa Ranskassa, mutta pitäytyi kuolemaansa saakka vaatimuksessaan Montenegron kruunuun. Hän kuoli vuonna 1921 Ranskan Antibesissa, jossa myös kuningatar Milena kuoli kaksi vuotta myöhemmin. Nikolan kuoltua vaatimus Montenegron kruunuun siirtyi hänen vanhimmalle pojalleen Danilolle, joka kuitenkin luopui jo kuuden päivän kuluttua asemastaan 11-vuotiaan veljenpoikansa Mihailin hyväksi. Kuningas Nikola haudattiin Italiaan. Vuonna 1989 Nikolan, kuningatar Milenan ja heidän kahden lapsensa ruumiit siirrettiin Montenegroon.
Muuta
Nikola I liittyy myös Suomen historiaan: hän tilasi saksalaiselta telakalta kaksi erikoista saattaja-alusta huvipurtensa vartijoiksi, muttei pystynytkään maksamaan niitä; sukulainen Aleksanteri III lunasti purret, jotka lokakuun vallankumouksen jälkeen jäivät Suomeen, missä niistä tuli Suomen laivaston merkittävä osa nimillä Klas Horn ja Matti Kurki.
SS Volo
SS Volo oli Ellerman's Wilson Linen rahtialus, joka laskettiin vesille 1938 Swan Hunter and Wigham Richardsonin telakalta Newcastlessa. Saksan laivaston sukellusvene U-75 upotti aluksen torpedoimalla 28. joulukuuta 1941 Välimerellä.
Palvelus
Toisessa maailmansodassa alus matkasi useassa saattueessa pääasiassa kotimaan ja Välimeren välillä. Alus lähti 9. heinäkuuta Aleksandriasta operaatio Hatsin saattueen mukana Maltalle. Saattueen jouduttua 30. heinäkuuta voimakkaaseen ilmahyökkäykseen saattueeseen kuulunut SS Cornwall vaurioitui pahoin. HMS Diamond ja HMS Dainty saattoivat 1. elokuuta jäljellä olleet SS Volon ja laivaston tankkerin HMS Plumleafin Valettan satamaan.
Aluksen viimeiseksi matkaksi jäi joulukuussa 1941 saattue ME8, jonka alukset kulkivat painolastissa Tobrukista Aleksandriaan. Saattue joutui 28. joulukuuta varhain aamulla sukellusveneen U-75 maaliksi, joka ilmoitti upottaneensa kaksi alusta ja vaurioittaneensa kolmatta. Viesti oli sukellusveneen viimeinen, koska se upposi kaksi ja puolituntia myöhemmin HMS Legionin ja HMS Kiplingin metsästyksen tuloksena (31.83333°N, 26.66667°W). Sukellusveneen uhrina tuhoutui kuitenkin ainoastaan SS Volo, joka upposi 80 kilometriä Mersa Matruhista luoteeseen vieden mukanaan aluksen päällikön George Ronald Whitfieldin, 20 merimiestä ja kolme tykkimiestä. Maihinnousualus HMS LCT-11 pelasti yhdeksän merimiestä ja viisi tykkimiestä kuljettaen pelastetut Aleksandriaan.
1400-vuosikymmen
Valtioiden johtajat
Suluissa ovat vuodet, jolloin henkilö oli vallassa.
Uskonnolliset johtajat
Suluissa ovat vuodet, jolloin henkilö oli vallassa.
Diego Martins
Martins on puolustava keskikenttäpelaaja. Hän on edustanut useita seuroja kotimaansa alemmilla sarjatasoilla sekä pelannut kaksi kautta Thaimaan liigassa ja yhden kauden Puolan II ligassa. Kaudella 2014 Martins edusti Ykkösessä pelaavaa FC Jazzia. Hän teki seuran kanssa vuoden mittaisen sopimuksen huhtikuussa 2014.
M7
M7 voi tarkoittaa seuraavia:
Alfred Cavén
Carl Alfred Cavén, sukunimi esiintyy myös muodossa Caween (29. huhtikuuta 1836 Tyrväntö – 12. elokuuta 1912 Hämeenlinna) oli suomalainen arkkitehti. Cavén suunnitteli useita rakennuksia Hämeenlinnaan ja lisäksi hän laati asemakaavoja muun muassa Hämeenlinnaan (1887) ja Lahteen.
Cavénin vanhemmat olivat lipunkantaja, maanviljelijä Karl Fredrik Cavén ja Juliana Gustava Burgman. Cavén kävi Hämeenlinnan yläalkeiskoulun ja pääsi ylioppilaaksi 1856. Hän opiskeli arkkitehdiksi intendenttikonttorissa 1855 ja valmistui Tukholman taideakatemiasta vuonna 1866. Opiskelun ohella Cavén toimi kiertävänä valokuvaajana ja arkkitehtien piirtäjänä. Hän teki 1874 ja 1875 opintomatkoja Keski-Eurooppaan ja oleskeli vuoden ajan Pariisissa.
Cavén toimi Hämeen läänin virkaatekevänä lääninkonduktorina vuosina 1860–1862 ja yleisten rakennusten ylihallituksen ylimääräisenä arkkitehtina vuodesta 1867 sekä oli Mikkelin läänin lääninrakennuskonttorin virkaatekevänä esimiehenä vuosina 1867–1869. Cavén toimi sitten Hämeen läänin apulaisarkkitehtina vuosina 1869–1873 ja sen jälkeen hän oli yleisten rakennusten ylihallituksen toisena arkkitehtina ja Hämeen lääninrakennuskonttorin johtajana 1876–1907.
Rakennuksia
pienoiskuva|[[Kenkäveronniemen pappila Mikkelissä.]]
Pentti Myyryläinen
Pentti Kalervo Myyryläinen (11. huhtikuuta 1920 Helsinki – 27. marraskuuta 2008 Helsinki) oli suomalainen viestiaselajin insinöörikenraalimajuri.
Myyrylänen kirjoitti ylioppilaaksi vuonna 1939 ja kävi kadettikoulun osissa 1941 ja 1945. Hän osallistui jatkosotaan lähetti- ja viestiupseerina. Sodan jälkeen hän kävi Sotakorkeakoulun vuonna 1953 ja valmistui myös diplomi-insinööriksi 1960. Hän työskenteli kouluttajana Merisotakoulussa 1944–1950. Pääesikunnassa hän toimi toimistoupseerina, toimistopäällikkönä ja osastonpäällikkönä 1953–1967. Hän oli Viestirykmentin komentajana 1967–1968 ja Pääesikunnan viestitarkastajana 1968–1974. Myyryläinen oli puolustusvoimien pääinsinööri vuosina 1974–1980.
Ylennykset: luutnantti 1942, kapteeni 1946, majuri 1957, everstiluutnantti 1963, eversti 1966, insinöörikenraalimajuri 1974.
M8
M8 voi tarkoittaa seuraavia:
Jukka Pajula
Jukka Jalmari Pajula (28. tammikuuta 1921 Taivassalo – 29. huhtikuuta 1991 Hämeenlinna) oli suomalainen kenraaliluutnantti.
Pajula kävi Kadettikoulun sodan aikana 1943 sekä Sotakorkeakoulun 1952 ja valtakunnallisen maanpuolustuskurssin 1963 (ye-upseeri 1963). Jatkosodassa Pajula toimi JR 1:ssä joukkueenjohtajana ja komppanianpäällikkönä. 1944–1945 hän työskenteli opetusupseerina RUK:ssa. Pääesikunnan komento-osaston toimistoupseerina hän oli 1945–1948. Komppanianpäällikönä hän oli JR 5:ssä 1949. Sotakorkeakoulussa Pajula toimi adjutantti 1949–1950. Etelä-Uudenmaan sotilaspiirin esikunnassa hän oli toimistoupseerina 1953 ja toimistopäällikkönä 1958–1959. Pääesikunnan järjestelyosaston toimistoesiupseerina hän toimi 1954–1958 sekä 1959–1962. Sotakorkeakoulussa Pajula opetti strategiaa 1962–1964. Savon prikaatissa hän toimi esikuntapäällikkönä ja pataljoonan komentajana 1964–1967. Uudenmaan jääkäripataljoonaa hän komensi 1967–1968. Pääesikunnan jalkaväkitoimiston toimistopäällikkönä hän oli 1968–1970. Jalkaväen tarkastajana hän toimi 1974–1976. Etelä-Suomen sotilaslääniä hän komensi vuosina 1976–1981, kunnes jäi eläkkeelle.
Pajula herätti huomiota 1980-luvun alussa kutsuessaan siviilipalvelusmiehiä ”rintamakarkureiksi” ja ”yhteiskunnan siivelläeläjiksi”.
Ylennykset: vänrikki 1941, luutnantti 1942, kapteeni 1947, majuri 1958, everstiluutnantti 1964, eversti 1971, kenraalimajuri 1973, kenraaliluutnantti 1977.